Juhan Laugis

Juhan Laugis (7. märts 1938 Põltsamaa – 1. november 2010 Tallinn) oli eesti elektrotehnikateadlane. Lõpetas 1956 Tallinna Polütehnikumi ning 1961. aastal Tallinna Polütehnilise Instituudi energeetikateaduskonna tööstusettevõtete ja -seadmete elektrivarustuse erialal., Sai 1970. aastal Leningradi Elektrotehnikainstituudis tehnikateaduste kandidaadi kraadi. Kaitses 1987. aastal Moskva Energeetika Instituudis väitekirja "Разработка новых видов электрооборудования для гибково автоматизированнава литеиново производства" ja sai tehnikateaduste doktori kraadi. Täiendas end Karl-Marx-Stadti tehnikakõrgkoolis 1972–1973, Schleswig-Holsteini majandusakadeemia juhtimisseminaril 1989 ja Chemnitzi tehnikaülikoolis 1992. Kuulus üliõpilasseltsi Liivika. Ta töötas aastatel 1960–1962 projekteerimisinstituudis Kommunaalprojekt tehnik- ja insener-elektrikuna ning 1962–1964 Tallinna Elavhõbealaldajate Tehases insener-konstruktorina. 1964. aastast töötas ta Tallinna Polütehnilises Instituudis: aastatel 1964–1970 oli tööstusettevõtete elektrifitseerimise kateedri vanemõpetaja, 1970–1987 dotsent elektriajamite kateedris, 1975–1980 ja 1989–1992 oli ta Tallinna Tehnikaülikooli sama kateedri juhataja ning 1987–1992 oli ta Tallinna Tehnikaülikooli professor. Aastatel 1992–2010 oli ta elektriajamite ja jõuelektroonika instituudi juhataja, õppetooli juhataja ning elektriajamite ja elektrivarustuse professor. Ta oli TTÜ nõukogu ja energeetikateaduskonna nõukogu liige. Tema teadustöö põhisuunad olid tööstuslik magnetohüdrodünaamiliste ja kulgmootorseadmete loomine, elektriajamite teooria ning asünkroonmootorite sagedusjuhtimine. J. Laugise osavõtul ja juhtimisel leiutati, arendati ja ehitati Tallinna Tehnikaülikoolis lineaarajameid, uudseid magnetohüdrodünaamilisi pumpasid ja nende pumpadega varustatud innovatiivseid roboteid sulametalli (magneesium, alumiinium) doseerimiseks valuvormidesse. Loodud lineaarajamite baasil automatiseeriti tööstuse röntkenkontrolli laboreid. Teadus-ja arendustöö tulemused juurutati kõigepealt NSVL lennuki- ja autotööstuses. Käivitas koostööprojekte Eesti, Venemaa, Kasahstani, Läti, Leedu, Saksamaa ja Soome edukate ettevõtetega, et toodete valmistamisel ja valmistamise automatiseerimisel võeti kasutusele Tallinna Tehnikaülikooli elektriajamite ja jõuelektroonika instituudis saadud teadus- ja arendustöö tulemusi. Tema eestvedamisel andsid Tallinna Tehnikaülikooli elektriajamite ja jõuelektroonika instituudi töötajad märkimisväärse panuse Eesti teadusmahuka ettevõtluse arendamisse. Näiteks Tallinnas sõitis kuni 29 (moderniseeritud) trammi instituudis loodud uudsete elektrooniliste juhtimissüsteemidega ja veoajamitega. Firma Estel Elektro jaoks loodi võimsad transistoritega toitemuundurid. Avaldas üle 150 publikatsiooni, sh 4 raamatut, ja sai üle 20 autoritunnistuse. 1995–1998 ajakirja Baltic Electrical Engeneering Review toimetaja 2002–2004 konverentsi EPE-PEMC 2004 korralduskomitee liige rahvusvaheliste konverentside korralduskomitee liige: 2004 "Automation and Control Technologies" (Leedu) 2005 "Unconventional Electromechanical and Electrical Systems UEES" (Ukraina) 2005 "The 13th International Scientific-technical Conference "Alternating current electrical drives, ACED 05" (Venemaa) 2005 4th International Workshop Compatibility in Power Electronics, CPE 2005 (Poola) 2006 BEC (Tallinn) Eesti Moritz Hermann Jacobi Seltsi aseesimees 1985 – Eesti NSV teeneline leiutaja 2000 – Kempteni rakenduskõrgkooli (Baieri) auliige 2001 – Tallinna Tehnikaülikooli teenetemedal Mente et manu Juhan Laugis on maetud Tallinna Metsakalmistule. Tallinna Tehnikaülikooli professorid läbi aegade. Tallinn: Tallinna Tehnikaülikool, 2008. Lk 185-186 Juhan Laugis. Tallinn: TTÜ elektrotehnika instituut, 2013 Eesti teaduse biograafiline leksikon. Köide 2. Tallinn: Eesti Entsüklopeediakirjastus, 2005. Lk 305 Juhan Laugis Geni.com-is